laion/Wikipedia-Exotic huggingface dataset:
ג'רמי אוסמוס

ג'רמי אוסמוס (באנגלית: Jeremy Ausmus; נולד ב-22 בספטמבר 1979) הוא שחקן פוקר אמריקאי אשר זכה בשישה צמידי אליפות העולם בפוקר. אוסמוס בעל תואר ראשון בכלכלה מאוניברסיטת המדינה של קולורדו. הוא עבר לגור בלאס וגאס ב-2006. אוסמוס החל לשחק באליפות העולם בפוקר לראשונה ב-2010. ב-2012 הגיע לשולחן הגמר של האירוע המרכזי, בו סיים במקום החמישי וזכה בפרס של כ-2.2 מיליון דולר. שנה לאחר מכן זכה בצמיד אליפות העולם בפוקר הראשון שלו כאשר ניצח בטורניר אומהה הולדם שהתקיים כחלק מהסבב האירופאי בצרפת. במהלך השנים שלאחר מכן הגיע קרוב לזכייה נוספת, כאשר סיים במקומות השני והשלישי מספר פעמים, עד שב-2021 ניצח את טורניר ההתרמה לצוותי הרפואה המטפלים ב-COVID-19 וכחודשיים לאחר מכן בטורניר ה-High Roller אומהה עם סך כניסה של 50 אלף דולר, בו זכה בפרס של כ-1.2 מיליון דולר לאחר שגבר על פיל הלמות ודניאל נגראנו אשר נשארו איתו אחרונים בטורניר. שנה לאחר מכן שחזר את הישג הזכייה בשני צמידים בשנה אחת, כאשר ניצח בטורניר ה-Limit טקסס הולדם ובטורניר טקסס הולדם באינטרנט. ב-2023 זכה בצמיד השישי שלו, כאשר ניצח בטורניר ה-High Roller באינטרנט וזכה בפרס של כ-360 אלף דולר. נכון ליוני 2024, אוסמוס זכה בסך של כ-17.5 מיליון דולר מטורנירי פוקר, כשמתוכם כ-7.9 מיליון דולר בסבב אליפות העולם. ג'רמי אוסמוס, ברשת החברתית אקס (טוויטר) ג'רמי אוסמוס, באתר The Hendon Mob ג'רמי אוסמוס, באתר Global Poker Index ג'רמי אוסמוס, באתר אליפות העולם בפוקר ג'רמי אוסמוס, באתר סבב הפוקר העולמי Ausmus makes WSOP Main Event Former Lamar native has shot at $8.5M prize, באתר The Lamar Ledger (באנגלית) World Series of Poker Main Event - Jeremy Ausmus Finishes Fifth, סרטון בערוץ "CardPlayer", באתר יוטיוב (אורך: 04:48) Connor Richards,‏ Ausmus Denies Hellmuth and Negreanu; Wins Third WSOP Bracelet in $50K PLO High Roller ($1,188,918), באתר PokerNews,‏ 21 בנובמבר 2021 (באנגלית) Liam Gannon,‏ Jeremy “ChipChecka” Ausmus Claims Sixth Bracelet in Online Event #8: $3,200 No-Limit Hold’em, באתר PokerNews,‏ 21 ביוני 2023 (באנגלית)
סיפורי כתם שמש

סיפורי כתם שמש (באנגלית: Miss Spider's Sunny Patch Friends - חברי הסאני פאץ' של גברת עכביש) היא סדרת טלוויזיה קנדית-בריטית-אמריקאית בהנפשה ממוחשבת לילדים שנוצרה בידי חברות האנימציה Nelvana, AbsoluteDigital Pictures ו-Callaway Arts & Entertainment. בקנדה הסדרה שודרה ב-CBS, בארצות הברית הסדרה שודרה בערוץ ניק ג'וניור בשנת 2004, ובישראל בעברית בשנת 2007 בערוץ הופ!. הסדרה בת 3 עונות ו-44 פרקים באורך 23 דקות כלומר שני פרקים. בהשראת הסדרה יצא סרט שגם דובב לעברית בשם ''סיפורי כתם שמש: של מי הביצה הזאת?''. שיר הפתיחה בדיבוב העברי בוצע על ידי מאיה ממן. פלורה היא עכבישה צהובה. בכל פרק היא, ילדיה וחבריה עוברים הרפתקה. פלורה (Miss Spider): עכבישה צהובה, הדמות המרכזית בתוכנית. מיקי (Squirt): עכביש ירוק, אוהב לגלוש באינטרנט. מישקה (Holley): עכבישה כתומה, בעלה של פלורה, מנגנת בגיטרה. בייגל (Spinner): עכביש צהוב, ממושקף וחכם. דרגון (Dragon): זכר שפירית סגול, חולם להצטרף לקבוצת השפריות המעופפות. שימר (Shimmer): חיפושית ורודה, אוהבת ללכת לאחו כדי לשתות צוף מפרחים. ישנן עוד דמויות בתוכנית. הדיבוב העברי הופק על ידי ענבר שטגר עזרא ובוים על ידי אורלי קטן. "סיפורי כתם שמש", במסד הנתונים הקולנועיים IMDb (באנגלית) "סיפורי כתם שמש", באתר AllMovie (באנגלית) "סיפורי כתם שמש", באתר Rotten Tomatoes (באנגלית) "סיפורי כתם שמש", באתר Metacritic (באנגלית) "סיפורי כתם שמש", במסד הנתונים הקולנועיים KinoPoisk (ברוסית) סיפורי כתם שמש, במיזם "אישים" לתיעוד היצירה הישראלית
ויליאם ארנולד אחר

ויליאם ארנולד אֶחֶר (בהולנדית: William Arnold Egger ‏ 24 בפברואר 1900 - 2 במרץ 1989) היה חבר ולוחם בתנועת ההתנגדות ההולנדית ממוצא סורינמי בהולנד במהלך מלחמת העולם השנייה. אחר, יליד פרמריבו, היה נכדה של שפחה. הוא עבר להולנד כדי ללמוד שם. הוא התחתן עם אנגלינה יאס, יהודייה הולנדית מאמסטרדם. לאחר סיום הלימודים הם חזרו לסורינאם, אולם בשנת 1935, בגלל המצב הכלכלי, החליטו בני הזוג לחזור להולנד, והתיישבו בהאג. במהלך מלחמת העולם השנייה נעצר אביה של אנגלינה. בני הזוג אחר החביאו 12 יהודים במרתף הבית. לא ידוע מי בגד בבני הזוג ומסר אותם לשלטונות הנאציים. הם נשלחו תחילה לכלא בסכוונינגן, ומשם נשלחו למחנות הריכוז אמרספורט ופוכט. בני הזוג שרדו, אך היהודים שהסתירו נרצחו. בשנת 2014 קיבל אחר לאחר מותו את אות חסיד אומות העולם מיד ושם. "Suriname man honored for trying to save Dutch Jews". Jewish Telegraphic Agency. 19 בספטמבר 2014. נבדק ב-2016-10-05. {{cite news}}: (עזרה) "Derde uitgave van Surinaamse Rug Joodse Buik". Werkgroup Caraïbische Letteren (בהולנדית). נבדק ב-13 ביוני 2020. {{cite web}}: (עזרה) "The Righteous Among the Nations Database". Yad Vashem. נבדק ב-13 ביוני 2020. {{cite web}}: (עזרה)
JyellowL

ז'ין-לוק אדנרלה איברהים קוקו אודו (באנגלית: Jean-Luc Adenrele Ibrahim Koko Uddoh; נולד בשנת 1998), ידוע בשם הבמה שלו, JyellowL,‏ הוא זמר וראפר ניגרי-אירי. אודו נולד בניגריה למשפחה ממוצא ניגרי ואפרו-ג'מייקני. הוא גר עם אביו בעיר בנין סיטי. בגיל 14 עברו השניים להתגורר עם האם בבלנצ'רדסטאון שבאירלנד. הוא למד בקולג' המקומי. מאוחר יותר החל ללמוד תואר בפוליטיקה באוניברסיטת קולג' דבלין. אודו גר בניוברידג' שבמחוז קילדר. הוא היה מעורב בארגון ההפגנות האיריות של Black Lives Matter.‏ בשנת 2016 החל JyellowL להופיע במועדוני לילה ברחבי אירלנד. ב-2017 הוציא את אלבום הבכורה שלו, Bulletproof. בשנת 2018 הופיע בפסטיבל לונגיטיוד. במהלך הנאום שלו חשף כי פלה קוטי, דמיאן מארלי, אריקה באדו וטופאק שאקור השפיעו עליו רבות כילד. בשנת 2020 הוציא את אלבום האולפן השני שלו, 2020 D|Vision‏ בינואר 2024 נחשף כי JyellowL עתיד להשתתף בקדם האירי לאירוויזיון 2024 עם השיר "Judas". התחרות אורגנה על ידי תאגיד השידור האירי, RTÉ, ושירו הגיע בערב הגמר למקום החמישי. 2017: Bulletproof 2020: 2020 D|Vision 2018: Me n Me Too 2021: Love & Light 2023: Shades of Yellow JyellowL, ברשת החברתית אקס (טוויטר) JyellowL, במסד הנתונים הקולנועיים IMDb (באנגלית) "JYellowL Interview with Beta" – via www.facebook.com. "GRM Exclusive: Meet JyellowL. The Artist who is hellbent on Irish rap becoming the next big thing". 11 בדצמבר 2020. {{cite web}}: (עזרה) Kelly, Emma O. (13 בנובמבר 2020). "Class act: The hip hop artist who started out in school" – via www.rte.ie. {{cite journal}}: (עזרה); Cite journal requires |journal= (עזרה) Bruton, Louise. "'Pain and passion': The artists giving voice to the black Irish experience". The Irish Times. "JyellowL | Plec Picks 2019 • GoldenPlec". GoldenPlec. "JYellowL: Empowering an island". District Magazine. 1 בפברואר 2021. {{cite web}}: (עזרה) O'Sullivan, Eoghan (2 במרץ 2021). "Irish album of the year: Who are favourites to take the top prize on Thursday?". Irish Examiner. {{cite web}}: (עזרה) "JyellowL is third act confirmed for Ireland's Eurosong" (באנגלית). RTÉ. 10 בינואר 2024. נבדק ב-10 בינואר 2024. {{cite web}}: (עזרה)
שיטיפיקציה

שיטיפיקציה (באנגלית: Enshittification) הוא מונח שטבע הסופר והבלוגר קורי דוקטורוב בנובמבר 2022 כדי לתאר דפוס מכוון של ירידה באיכות בשירותים ומוצרים מקוונים כמו אמזון, פייסבוק, חיפוש גוגל, טוויטר, בנדקאמפ, Reddit, Uber ו-Unity. אגודת הדיאלקט האמריקאית בחרה במונח בתור מילת השנה שלה לשנת 2023. דוקטורוב השתמש גם במונח ריקבון פלטפורמה כדי לתאר את אותו התהליך. המונח שיטיפיקציה נטבע על ידי דוקטורוב בפוסט בבלוג שלו מנובמבר 2022 שפורסם מחדש באתר Locus בינואר 2023. הוא הרחיב עוד על הרעיון בפוסט אחר בבלוג, אשר פורסם מחדש במהדורת ינואר 2023 של Wired: ככה פלטפורמות מתות: ראשית הן טובות למשתמשים שלהן, אחרי כן הן מנצלות את המשתמשים שלהם כדי להיטיב עם הלקוחות העסקיים שלהם ובסוף הן מנצלות את אותם לקוחות עסקיים כדי לגרוף רווחים לעצמם. ואז, הן מתות. אני קורא לזה שיטיפיקציה וזה נראה כמו תוצאה בלתי-נמנעת של השילוב בין הקלות בה ניתן לשנות את האופן בו פלטפורמה מקנה ערך לדברים לבין ״שוק דו כיווני״ בו הפלטפורמה יושבת בין המוכרים לקונים ומחזיקה בשניהם כבני ערובה וגורפת נתח רווחים גדל מהערך שעובר ביניהם. במאמר משנת 2024 דוקטורוב הרחיב באתר ft.com את המונח ל-"enshittocene" כדי לכלול את הרעיון ששיטיפיקציה מגיעה לכל דבר". לפי דוקטורוב, פלטפורמות חדשות מציעות מוצרים ושירותים שימושיים בהפסד כדרך להביא אליהן משתמשים חדשים. ברגע שהמשתמשים ״נעולים״ בפלטפורמה זו מתחילה להציע לספקים גישה לקהל המשתמשים שלה בהפסד וברגע שגם הספקים ״נעולים״ בפלטפורמה, הפלטפורמה מעבירה את העודפים לבעלי המניות. מאותו רגע בו הפלטפורמה ״נעלה״ את המשתמשים והספקים כאחד בשירותיה והיא מתמקדת עקרונית בהגדלת הרווחים של בעלי המניות, לא נותר לה אף תמריץ לשמור על איכות. פלטפורמות מבוססות שפועלות כמתווכים יכולות לפעול גם כמונופול על שירותים וגם כמונופסון על לקוחות, שכן עלויות מעבר גבוהות מונעות משתיהן לעזוב גם כאשר טכנית קיימות חלופות. דוקטורוב תיאר את תהליך השיטיפיקציה המתרחש באמצעות "התפתלות״: התאמה מתמדת של הגדרות המערכת בחיפוש אחר שיפורים שוליים ברווחים, ללא התחשבות בשום מטרה אחרת. ניתן לראות בשיטיפיקציה סוג של מניפולציה של השוק להגדלת רווחים מבלי ליצור ערך. "Pluralistic: Tiktok's enshittification (21 Jan 2023) – Pluralistic: Daily links from Cory Doctorow". 21 בינואר 2023. ארכיון מ-2023-11-09. נבדק ב-2023-11-10. {{cite web}}: (עזרה) Doctorow, Cory. "'Enshittification' is coming for absolutely everything". ft.com. The Financial Times. אורכב מהמקור ב-2024-02-08. נבדק ב-24 בפברואר 2024. {{cite web}}: (עזרה)תחזוקה - ציטוט: unfit URL (link) Birch, Kean (10 בנובמבר 2023). "Data Paradoxes". Data Enclaves. Cham: Springer Nature Switzerland. pp. 107–124. doi:10.1007/978-3-031-46402-7_6. ISBN 978-3-031-46402-7 – via Springer Link. {{cite book}}: (עזרה) Cory Doctorow, The ‘Enshittification’ of TikTok, Wired, ‏(23 בינואר 2023) Doctorow, Cory (8 במרץ 2023). "Twiddler: Configurability for Me, but Not for Thee". cacm.acm.org (באנגלית). ארכיון מ-2023-09-17. נבדק ב-2023-09-15. {{cite web}}: (עזרה)
ברזיות בנסון

ברזיות בנסון (באנגלית: Benson Bubblers) הן מזרקות שתייה איקוניות מארד, הקרויות על שמו של איש העסקים והנדבן סיימון בנסון (אנ') (1852–1942), הממוקמות ברובן בעיר פורטלנד במדינת אורגון שבארצות הברית. בשנת 1912 תרם בנסון 10,000 דולר לרכישה והתקנה של 20 ברזיות; מתכנן הברזיות היה האדריכל המקומי א. א. דויל (אנ'). הן נחשבות חלק מן המורשת העירונית. לתרומת הברזיות על ידי בנסון היו שתי סיבות: האחת, תקוותו שהן יביאו להפחתת צריכת המשקאות האלכוהוליים בעיר בהפסקות הצהריים; השנייה הייתה שהוא הבחין בצורך בהן כשראה ילדה בוכה בשל חוסר יכולתה למצוא מים לשתייה. בשנת 1958 שופצו הברזיות. בשנות ה-70 ביקשה משפחת בנסון להתקין את הברזיות רק במרכז פורטלנד "כדי שלא להפחית מהייחודיות שלהן". ברזיות נוספות המשכפלות את הסגנון המקורי של בנסון נוצקו והותקנו במהלך השנים. על פי משרד שירותי המים של פורטלנד, ניתן למצוא בעיר 52 ברזיות בנסון "אמיתיות", שבכל אחת מהן ארבע קערות שתייה. שני מתקנים מעין אלו קיימים מחוץ לפורטלנד. בשנת 1965 העניקה עיריית פורטלנד מתקן אחד במתנה לעיר התאומה של פורטלנד, סאפורו שביפן. המתקן השני השני הוצב במוזיאון מריהיל לאמנות (אנ') ליד מריהיל, וושינגטון, על פי בקשה מיוחדת של סם היל, חבר של סיימון בנסון. בפורטלנד אפשר למצוא 74 מתקנים נוספים שבכל אחד מהם מותקנת קערה בודדת. ביחד מספקות הברזיות קרוב ל-100,000 גלונים של מי שתייה ביום בכל ימות השנה, למעט במהלך תקופות של מזג אוויר קר במיוחד. לעיתים, בתקופות של בצורת קיצית ממושכת, השביתה העירייה את אספקת המים אליהן לפרק זמן מסוים, הן כדי לחסוך במים והן כדי לעודד אזרחים לחסוך בזמנים שכאלה. מדיה וקבצים בנושא ברזיות בנסון בוויקישיתוף ברזיות בנסון, באתר אנציקלופדיית אורגון
קרר R-410A

קרר R-410A, היא תערובת זיאוטרופית אך כמעט אזיאוטרופית של דיפלואורומתאן (אנ') (CH 2F 32 ) ו-R-32. ופנטפלואורואתאן (אנ') (CHF 2 CF 3, הנקרא R-125) המשמש כקרר במערכות קירור משנת 1991 וקרר עיקרי במערכות מיזוג אוויר ביתי משנת 2010 ב-27 בדצמבר 2020, הקונגרס של ארצות הברית העביר את חוק החדשנות והייצור האמריקאי (AIM), המנחה את הסוכנות להגנת הסביבה (ארצות הברית) לבצע הפחתה מדורגת של ייצור וצריכת ה'פחמימנים הידרופלואוריים' (HFCs). להם יש פוטנציאל התחממות גלובלית (אנ') גבוה, שתורם לשינויי אקלים . חוק AIM מחייב הפחתה של ייצור וצריכה של גזי HFC בשיעור של-85% בין השנים 2022 ל-2036. קרר ה-R-410A יוגבל על ידי חוק זה מכיוון שהוא מכיל את HFC R-125. גזי קירור אחרים (כמו R-32 ו־R-454B ) יחליפו את הקרר R-410A לרוב השימושים, כפי שקרר R-410A החליף את הקררים הקודמים R-410A הומצא ונרשם כפטנט על ידי חברת Allied Signal (כיום Honeywell ) בשנת 1991. יצרנים אחרים ברחבי העולם קיבלו רישיון לייצר ולמכור את R-410A, אך Honeywell ממשיכה להיות המובילה בקיבולת ובמכירות. שימוש בקרר R-410A נכנס בהצלחה במגזר מיזוג האוויר על ידי מאמץ משולב של החברות Carrier Corporation, Emerson Climate Technologie, Inc., Copeland Scroll Compressors, ו־Allied Signal . חברת קרייר הייתה החברה הראשונה שהציגה יחידת מיזוג מגורים מבוססת R-410A לשוק בשנת 1996 ומחזיקה בסימן המסחרי "פורון". R-410A החליף את R-22 כקרר המועדף לשימוש במזגנים למגורים ומסחריים ביפן, אירופה וארצות הברית. קרר ה-R-410A פועל בלחצים גבוהים יותר מחומרי קירור אחרים ולכן חלקי המערכת שלו שונים. יצרני הציוד מודעים לשינויים הללו ודורשים הסמכה של אנשי מקצוע המתקינים מערכות R-410A. בנוסף, נוצרה קואליציית הבטיחות של AC&R כדי לסייע בהדרכת אנשי מקצוע לגבי מערכות R-410A. בהתאם לתנאים ולהסכמה שהושגו בפרוטוקול מונטריאול (פרוטוקול מונטריאול על חומרים המדלדלים את שכבת האוזון), הסוכנות להגנת הסביבה של ארצות הברית הסמיכה את הייצור או היבוא של קרר R-22 יחד עם פחמימנים אחרים של הידרוכלורופלואורים (HCFCs) בארצות הברית. באיחוד האירופי ובארצות הברית, לא ניתן להשתמש בקרר -R-22 לייצור מיזוג אוויר חדש או יחידות דומות החל מ-1 בינואר 2010. בחלקים אחרים של העולם, תאריך ההפסקה משתנה ממדינה למדינה. כל מזגני החלונות והמיני מפוצלים שיוצרו לאחרונה בארצות הברית מגיעים עם R-410A. מאז 1 בינואר 2020, הייצור והיבוא של R-22 נאסר בארצות הברית; המקורות הזמינים היחידים של R-22 כוללים את זה שנאגר או אוחזר מהתקנים קיימים. השימוש ב-R-410A התרחב ברחבי העולם במהירות והחליף את קרר ה־R-22 "Protecting Our Climate by Reducing Use of HFCs". US Environmental Protection Agency. 8 בפברואר 2021. נבדק ב-25 באוגוסט 2022. {{cite web}}: (עזרה) EPA Press Office (23 בספטמבר 2021). "U.S. Will Dramatically Cut Climate-Damaging Greenhouse Gases with New Program Aimed at Chemicals Used in Air Conditioning, Refrigeration". US Environmental Protection Agency. נבדק ב-25 באוגוסט 2022. {{cite web}}: (עזרה) Johnston, Philip (2020-10-13). "What's Next: Specifying the Right R-410A Replacement". Engineered Systems Magazine. "PURON - Reviews & Brand Information - Carrier Corporation SYRACUSE, NY - Serial Number: 77215886". Trademarkia.com. נבדק ב-2016-05-01. "EPA R-22 Phase-out". אורכב מ-המקור ב-2016-01-17. נבדק ב-2011-07-07. "Honeywell AZ-20 (R-410A) Refrigerant". אורכב מ-המקור ב-2017-09-24. נבדק ב-2021-09-01.
גאורגי פרידלנדר

גאורגי פרידלנדר (ברוסית: Георгий Михайлович Фридлендер‏; 9 בפברואר 1915, קייב - 25 בדצמבר 1995, סנקט פטרבורג) היה חוקר ספרות סובייטי-רוסי ממוצא יהודי. הוא מתמחה בספרות רוסית של המאה ה-19. גאורגי פרידלנדרן נולד בשנת 1915 בקייב (אז בתחומי האימפריה הרוסית, כיום באוקראינה) למשפחה בעלת שורשים יהודים שהתנצרה. בשנת 1925 המשפחה עברה ללנינגרד בה הוא סיים לימודי בית ספר. בשנת 1937 פרידלנדר סיים לימודי פילולוגיה באוניברסיטת סנקט פטרבורג. פרידלנדר החל להתפרסם עוד בשנת 1936. הוא ידע גרמנית ברמת שפת אם והשתתף בהכנת חומר לכרך מס' 2 של מיכאיל ליפשיץ "מרקס ואנגלס על אמנות". הוא התחיל לעבוד על תואר שלישי אך נאלץ להפסיק את הכנת התואר בגלל אירועי מלחמת העולם השנייה. בשנת 1942 כמו מספר רב של אזרחי ברית המועצות בעלי שורשים גרמנים הוא נשפט ל-4 שנות עבודת כפייה במחנות גולאג. אמו הצליח להוכיח שלמשפחה קיימים שורשים יהודים ובעזרת מדענים שמכירים אותו הוא השתחרר. בשנת 1947 פרידלנדר סיים עבודת תואר שלישי והחל ללמד באוניברסיטה לשפות. בתקופת המאבק נגד קוסמופוליטיות בגלל מוצאו יהודי הוא פוטר. בשנת 1955 פרידלנדר החל לעבוד במכון לחקר ספרות של אקדמיה למדעים של ברית המועצות. בשנת 1962 פרידלנדר סיים עבודת פוסט-דוקטורט. בשנות ה-60 של המאה ה-20 פרידלנדר החל הכנת הוצאה לאור של אוסף יצירות של פיודור דוסטויבסקי ב-30 כרכים. הכרך האחרון יצאה לאור בשנת 1990. בשנת 1983 לפרידלנדר הוענק פרס ברית המועצות. פרידלנדר התקבל לאקדמיה למדעים של ברית המועצות בשנת 1990. ביוגרפיה (ברוסית)
לסלי מילר

לסלי אנדרו מילר (באנגלית: Leslie Andrew Miller;‏ 29 בינואר 1886 – 29 בספטמבר 1970) היה פוליטיקאי אמריקאי מוויומינג, איש המפלגה הדמוקרטית, שכיהן כמושל ויומינג ה-17 בשנים 1933–1939. לסלי מילר נולד בג'נקשן סיטי שבקנזס. ב-1892 הוא עבר עם משפחתו לוויומינג. בשנים 1918–1919 הוא שירת בחיל הנחתים של ארצות הברית. לאחר שירותו הצבאי נכנס מילר לפוליטיקה ונבחר לבית הנבחרים של ויומינג. ב-1932 הוא נבחר כמושל ויומינג. ב-1934 הוא נבחר לתקופת כהונה שנייה. הוא כיהן בתפקיד מינואר 1933 ועד ינואר 1939. ב-1938 הוא ניסה להיבחר שוב כמושל, אך נוצח על ידי נלס סמית'. במהלך כהונתו כמושל, הוחלפה שיטת ההוצאה להורג בוויומינג מתליה לתא גזים. באותה תקופה הונהג גם מס מכירות, ונדחתה הצעה להפוך הימורים לחוקיים. מילר נקט בעמדה שנויה במחלוקת, הפוליטיקאי היחידי שעשה כן, בעד הרחבת הפארק הלאומי גרנד טיטון. לאחר תום כהונתו כמושל, שימש מילר כחבר במועצת הייצור המלחמתית, וכן בסנאט של ויומינג. לסלי מילר נפטר בשאיין ב-29 בספטמבר 1970. הוא נטמן בבית הקברות בית אל שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1777. לסלי מילר באתר אגודת המושלים הלאומית (באנגלית) לסלי מילר באתר The Political Graveyard (באנגלית) לסלי מילר, באתר "Find a Grave" (באנגלית)
נלס סמית'

נלס הנסן סמית' (באנגלית: Nels Hansen Smith;‏ 27 באוגוסט 1884 – 5 ביולי 1976) היה פוליטיקאי אמריקאי מווימינג, איש המפלגה הרפובליקנית, שכיהן כמושל ויומינג ה-18 בשנים 1939–1943. נלס סמית' נולד בעיירה גייוויל שבטריטוריית דקוטה למרגרט (לבית לרסן) ופיטר סמית', שניהם מהגרים דנים. ב-1907 עבר סמית' לוויומינג, שם הוא התגורר במחוז קרוק. בשנים 1919–1920 כיהן סמית' כחבר בבית הנבחרים של ויומינג. ב-1938 הוא נבחר כמושל ויומינג לאחר שהביס את המושל המכהן לסלי מילר. ב-1942, כאשר עלתה הצעה שיפנים-אמריקאים יועברו לוויומינג, אמר סמית' למנהל רשות העברת האוכלוסין במלחמה (War Relocation Authority), מילטון ס. אייזנהאואר, "אם תביא את היפנים למדינתי, הם ייתלו על כל עץ". בבחירות של 1942 נוצח סמית' על ידי מועמד המפלגה הדמוקרטית לסטר האנט. באותה שנה בה סיים את כהונתו כמושל, רכשו סמית' ושני שותפים חווה במחוז קרוק מתוך רכושו של מוזס אננברג. כיום החווה רשומה במרשם הלאומי של מקומות היסטוריים. ב-1952, נעלמה נכדתו של סמית', קוני סמית' בת ה-10, כאשר שהתה במחנה קיץ בלייקוויל שבקונטיקט. סמית ובנו, אביה של קוני, קיבצו כל פרט מידע אפשרי כדי לאתר אותה, אך היא מעולם לא נמצאה. נלס סמית' נפטר בעיר ספרפיש שבדקוטה הדרומית ב-5 ביולי 1976. הוא נטמן בבית הקברות גרין מאונטיין שבהורטון, ויומינג. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1777-1778. נלס סמית' באתר אגודת המושלים הלאומית (באנגלית) נלס סמית' באתר The Political Graveyard (באנגלית) נלס סמית', באתר "Find a Grave" (באנגלית) JUNKO YOSHIDA, Never Forget Your Courage, The Rafu Shimpo, 09/24/2020. Starr, Eileen; Guenin, Phyllis (1997). "National Register of Historic Places Registration Form: Ranch A". National Park Service. NF Ambery, Missing girl’s unsolved case draws theories, suspects, The Register Citizen, Aug 28, 2018.
Boys of Faith

Boys of Faith (בעברית: נערים של אמונה) הוא המיני-אלבום השלישי של הזמר-יוצר האמריקאי זאק בריאן. הוא יצא ב-22 בספטמבר 2023, תחת הוצאת החברות בלטינג ברונקו ווורנר רקורדס, חודש לאחר צאת אלבומו הרביעי, Zach Bryan. הפרויקט כולל שיתופי פעולה עם בון איבר ונואה קאהן. ב-17 בספטמבר 2023, שבועות לאחר צאת אלבום האולפן הרביעי שלו, בריאן שיתף קליפים של שירים שהקליט עם בון איבר ונואה קאהן. לצורך תהליך ההקלטה, בריאן "נעל" את עצמו באולפן למשך שבוע, כתב את עצמו "דרך מחברת" ונפגש עם אנשים שהוא אוהב, לפני שיצא לקמפינג והרגיש "רגוע ומלא תקווה". הוא סגר את ההצהרה בכך שהזכיר את שם המיני-אלבום "them boys of faith". הפרויקט שוב נכתב והופק על ידי בריאן עצמו. אסטרטגיית ההוצאה עוקבת אחר דפוס דומה לאלבומים שלו משנת 2022 שלו American Heartbreak ו-Summertime Blues. בריאן גייס את בון איבר לשיר הנושא של הפרויקט. בריאן גילה בעבר הערצה למוזיקה שלהם, כולל קאבר של "Skinny Love" (אנ') שיצא לאור בשנת 2016. בנובמבר 2022, בריאן הסביר שג'סטין ורנון מבון איבר היה הסיבה שהוא "התחיל לנגן מוזיקה". השיר "Sarah's Place" הינו שיתוף פעולה בין בריאן לזמר-יוצר הנאשווילי, נואה קאהן. כל השירים נכתבו והולחנו על ידי בריאן (למעט היכן שמצוין אחרת).  מידע על האלבום Boys of Faith באתר MusicBrainz Diorio, Julia; Boilard, Skylar (2023-09-28). "Review: Zach Bryan's Boys of Faith is the perfect folk EP for the nostalgics". Washington Square News. נבדק ב-2023-10-01. Renshaw, David (22 בספטמבר 2023). "Zach Bryan drops Boys of Faith EP featuring Bon Iver, Noah Kahan". The Fader. נבדק ב-24 בספטמבר 2023. {{cite web}}: (עזרה) Breihan, Tom (18 בספטמבר 2023). "Zach Bryan Teases New Songs With Bon Iver, Noah Kahan". Stereogum. נבדק ב-24 בספטמבר 2023. {{cite web}}: (עזרה) Madarang, Charisma (22 בספטמבר 2023). "Zach Bryan Fuels Hot Streak With 'Boys of Faith' EP, Enlisting Bon Iver, Noah Kahan". Rolling Stone. נבדק ב-24 בספטמבר 2023. {{cite journal}}: (עזרה) Vigil, Dom (22 בספטמבר 2023). "Zach Bryan Releases "Boys Of Faith" EP". Prelude Press. נבדק ב-24 בספטמבר 2023. {{cite web}}: (עזרה) Breihan, Tom (22 בספטמבר 2023). "Zach Bryan Releases Surprise EP Boys Of Faith Feat. Bon Iver & Noah Kahann". Stereogum. נבדק ב-24 בספטמבר 2023. {{cite web}}: (עזרה) Bell, Sadie (22 בספטמבר 2023). "Zach Bryan Releases Moving Folk Song 'Boys of Faith' — His First Collaboration with Bon Iver". People. נבדק ב-24 בספטמבר 2023. {{cite web}}: (עזרה) Minsker, Evan; Strauss, Matthew (23 בספטמבר 2023). "Zach Bryan Enlists Bon Iver for New Song "Boys of Faith": Listen". Pitchfork. נבדק ב-24 בספטמבר 2023. {{cite web}}: (עזרה) Jones, Abby (22 בספטמבר 2023). "Zach Bryan Drops New EP Boys of Faith Featuring Bon Iver, Noah Kahan: Stream". Consequence. נבדק ב-24 בספטמבר 2023. {{cite web}}: (עזרה) "NZ Top 40 Albums Chart". Recorded Music NZ. 2 באוקטובר 2023. נבדק ב-30 בספטמבר 2023. {{cite web}}: (עזרה)
החייל שלי

"החייל שלי" הוא שיר בביצוע מיכל ינאי שנכתב עבור פסטיגל 2000, שינאי גם שם שימשה כמנחה שלו, את המילים כתבה מירית שם אור והלחין אותו צביקה פיק, והוא זכה במקום השלישי. השיר עוסק באהובה של נערה מתבגרת המתגייס לצה"ל ובגעגועיה אליו, במקורו נכתב אך ורק לפסטיגל, אך לאחר מכן יצא כסינגל לרדיו שהופק על ידי צביקה פיק. מילות השיר מיכל ינאי משחררת סינגל לרדיו, באתר וואלה, 14 בדצמבר 2000
מייקל מוסלי

מייקל יו מוסלי (באנגלית: Michael Hugh Mosley;‏ 22 במרץ 1957 – 5 ביוני 2024) היה עיתונאי, מפיק, מנחה וסופר בריטי, שעבד עבור ה-BBC משנת 1985 ועד מותו. מוסלי הגיש תוכניות טלוויזיה שהתמקדו בנושאי ביולוגיה ורפואה, ונהג להופיע בקביעות בתוכנית "The One Show". מוסלי התמקד בספריו בקידום צום לסירוגין, דיאטות דלות פחמימות, והדיאטה הקטוגנית. מוסלי מת בעת שטייל באי היווני סימי. מוסלי נולד בקולקטה שבהודו. מגיל שבע למד בפנימייה באנגליה. לאחר שלמד במכללת הייליברי, הוא למד פילוסופיה, פוליטיקה וכלכלה באוניברסיטת אוקספורד, ולאחר מכן עבד במשך שנתיים כבנקאי בלונדון. בהמשך הוא החליט ללמוד רפואה במטרה להיות פסיכיאטר, ולמד בבית הספר לרפואה של Royal Free Hospital בלונדון. עם זאת, לאחר שסיים את הכשרתו ב-1985, הוא בחר שלא לעסוק ברפואה, ובמקום זאת החליט להתמקד בהפקות של תכנים לטלוויזיה. בשנת 1985 החל לעבוד כעוזר מפיק ב-BBC. לאורך השנים לקח חלק בהפקה של מגוון תוכניות, וביסס את עצמו כאישיות טלוויזיונית בולטת, שהיה מעורב בהפקה של תכנים העוסקים בתחומים מדע ורפואה. היה מעורב בין היתר בהפקת מספר רב של סרטים דוקומנטריים וסדרות טלוויזיה, בהם התוכנית "מי גרם לבריטניה להיות שמנה?" והתוכנית "סמוך עליי, אני רופא". לאורך השנים כתב מוסלי גם ספרים שונים, אשר עסקו בהרחבה בנושאים בהם עסק בסרטיו התיעודיים. כמה מהספרים הבולטים ביותר שכתב היו: "The Fast Diet" (פורסם לראשונה ב-2013) - הספר התמקד בהרחבה ב"דיאטת 5:2" והסבירה את יתרונותיה. "The 8-Week Blood Sugar Diet" (פורסם לראשונה ב-2015) - הספר קורא לחתור להפחית את רמות הסוכר בדם ולהתמודד עם מקרים של סוכרת מסוג 2 באמצעות תזונה נכונה. "The Clever Guts Diet" (פורסם לראשונה ב-2017) - הספר מתמקד במחקר סביב החשיבות של בריאות המעיים וההשפעה של המעיים על הרווחה הכללית. "Fast Asleep: How to Get a Really Good Night’s Rest" (פורסם לראשונה ב-2020) - הספר מספק תובנות ועצות מעשיות לשיפור איכות השינה. מוסלי התחתן עם רופאת המשפחה קלייר ביילי בשנת 1987. מוסלי הכיר את קלייר בעת שלמד בבית הספר לרפואה של Royal Free Hospital בלונדון. לזוג היו ארבעה ילדים. בסרט תיעודי של ה-BBC משנת 2019, אשר התמקד בשינה, חשף מוסלי שהוא סובל מנדודי שינה כרוניים. ב-5 ביוני 2024 נעלם מוסלי, בעת שהיה בחופשה עם אשתו באי היווני סימי. ביום בו הוא נעלם, בחר מוסלי ללכת מחוף סנט ניקולס לעבר היישוב המרכזי באי שממוקם כ-3.2 קילומטרים משם. החיפושים אחריו נמשכו ארבעה ימים, וב-9 ביוני נמצאה לבסוף גופתו במדרון, אשר נמצא בקרבת אגיה מרינה. לכאורה הוא טעה בדרך, לאחר שהוא יצא מהעיירה פדי. גופתו אותרה כ-90 מטרים ממסעדה וכ-140 מטרים מאזור בו ארבעת ילדיו, שטסו כולם ליוון על מנת לסייע בחיפושים אחריו, התמקדו בחיפושים אחריו. הנתיחה שלאחר המוות קבעה כי בהתבסס על תנוחת הגוף, ובשל היעדר של פציעה קטלנית, מוסלי כנראה מת מסיבות טבעיות בסביבות 16:00 אחר הצהריים ביום בו הוא נעלם. מדיה וקבצים בנושא מייקל מוסלי בוויקישיתוף אתר האינטרנט הרשמי של מייקל מוסלי מייקל מוסלי, ברשת החברתית אקס (טוויטר) מייקל מוסלי, במסד הנתונים הקולנועיים IMDb (באנגלית) מותו של הרופא הבריטי המפורסם: סימני השאלה והפרטים החדשים, באתר www.maariv.co.il, ‏2024-06-10 בתום 4 ימי חיפושים: "גורו הבריאות של בריטניה", כוכב ה-BBC, אותר ללא רוח חיים, באתר רשת 13